TV2/Nord kunne lørdag fortælle, at Frederikshavn og Morsø Kommune har til at øge skatten for at få budgettet til at holde. Det har Økonomi- og Indenrigsministeriet i dag givet dem lov til. Sidste år ønskede Frederikshavn Kommune at øge skatten med en procent, men de fik kun lov til at øge den med 0,4 procent. I år vil kommunen så gerne øge med de sidste 0,6 procent, og det ønske er blevet opfyldt. - Det er godt at se, at kommunerne kun i beskedent omfang ønsker at hæve skatten, og at vi dermed kan give kommunerne lov til at hæve skatten lige så meget, som de har ønsket, siger Margrethe Vestager. Udover Morsø og Frederikshavn har kommunerne Køge, Bornholm, Sønderborg og Aabenraa også fået lov til at have skatterne med det, de har ønsket. For de seks kommuner vil det betyde, at skatteborgerne skal betale 233 millioner kroner mere i skat næste år.

Opsummering:
Frederikshavn og Morsø Kommune har med fire andre kommuner fået lov til at hæve skatten i 2014.